***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2021-2022 нче уку елы)

**6 нчы сыйныф**

**Үткәрү вакыты – 150 минут**

**Максималь балл – 55**

**I. Тестлардан дөрес җавапны билгеләгез.**

1. Рәт гармониясенә буйсынмаган сүзне билгеләгез. **(2 балл)**

а) *ябалак*;

ә) *болыт*;

**б) *китап*;**

в) *ашъяулык*.

2. Ябык иҗекләрдән генә торган сүзне билгеләгез. **(2 балл)**

**а) *сыйныфташ*;**

ә) *авылдаш*;

б) *балыкчы*;

в) *бозлавык*.

3. Синонимнардан торган рәтне билгеләгез. **(2 балл)**

а) *юмарт, саран*;

ә) *кара, кара*;

б) *алтын, көмеш*;

**в) *батыр, тәвәккәл*.**

4. ***Мәктүп*** сүзенең мәгънәсе дөрес күрсәтелгән рәтне билгеләгез. **(2 балл)**

**а) *хат*;**

ә) *мәктәп*;

б) *укытучы*;

в) *белем*.

5. Тамырдаш булмаган сүзне билгеләгез. **(2 балл)**

а) *баллы*;

**ә) *балчык*;**

б) *балдай*;

в) *балсыз*.

6. Парлы сүзне билгеләгез. **(2 балл)**

а) *як(таш)*;

**ә) *бала(чага)*;**

б) *исле(май)*;

в) *нокталы (өтер)*.

7. Төшем килешендәге исемне билгеләгез. **(2 балл)**

а) *кыш*;

ә) *кышның;*

б) *кышка*;

**в) *кышны*.**

8. Тартымлы исем кулланылган мәкальне билгеләгез. **(2 балл)**

**а) *Кыюлык – адәмнең канаты.***

ә) *Ашыккан бер эшне ике эшләр.*

б) *Батырлыкта матурлык.*

в) *Юләр мактаганны ярата.*

9. Предметның формасын белдерә торган сыйфатны билгеләгез. **(2 балл)**

а) *кайнар*;

ә) *җәйге*;

**б) *түгәрәк*;**

в) *оялчан*.

10. Җөмләнең иясе дөрес күрсәтелгән рәтне билгеләгез. **(2 балл)**

*Акылсыз башка алтын бүрек файда бирми.* (Мәкаль)

а) *башка*;

ә) *алтын*;

**б) *бүрек*;**

в) *файда*.

**II. Башыгызны эшләтегез.**

Мәсәлән, *кармак, курчак, калфак, кылчык, күлмәк, корсак.* **(3 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Татар телендә [****а****] авазы сүзнең беренче иҗегендә, [о] сузыгына охшатып, бераз иренләштерелеп әйтелә. Калын сузыклардан торган сүзгә* ***калын*** *кушымчалар ялгана. Язуда [****w****] һәм [в] авазлары в хәрефе белән күрсәтелә.* ***Хикәя*** *җөмләләрдә тавыш башта күтәрелә, аннары төшә. Телдә яңа барлыкка килгән сүзләр* ***неологизмнар*** *дип атала. Сүзлекләрдә сүзнең туры һәм* ***күчерелмә*** *мәгънәсе дә күрсәтелә. Тамыр сүзгә ясагыч кушымча ялганса,* ***ясалма*** *сүз барлыкка килә. Исемнәр берлек һәм* ***күплек*** *санда килә. [й] авазына беткән алынмаларга тартым кушымчасы ялганганда, й хәрефе* ***е*** *хәрефе белән алышына. Сыйфат ияреп килгән исем* ***сыйфатланмыш*** *дип атала.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(10 балл)**

Мисал өчен үрнәк бирелә, тик укучы башка сүзләр, синонимнар да файдаланган булырга мөмкин. Иң мөһиме: җөмлә төзелешенә, стиль, фактик һ.б. хаталарга игътибар итәргә кирәк.

*Эт елга аша сузылган тактадан чыгып бара иде.* ***Ул тешләренә сөяк кыстырган. Авызына сөяк капкан.***

*Кинәт Эт суда үзенең чагылышын күреп алды. Ул икенче бер эт табыш алып кайтып бара дип уйлады. Аңа әлеге этнең сөяге аныкына караганда зуррак шикелле тоелды.*

*Эт үзенең ризыгын ташлады да үзенең чагылышының сөяген талап алырга ташланды.*

*Нәтиҗәдә Эт бер нәрсәсез калды. Үзенекен дә югалтты, чит этнең ризыгын да тартып ала алмады.*

2. ***“Күпне өмет итсәң, аздан да коры калырсың”*** дигән фикерне дәвам итеп, 12 җөмләдән торган бәйләнешле текст языгыз. **(12 балл)**