***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2021-2022 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 60**

**I. Тестлардан дөрес җавапны билгеләгез.**

1. Ирен ассимиляциясе чагылыш тапкан сүзне билгеләгез. **(2 балл)**

а) *урамнан;*

**ә) *төнбоек;***

б) *көнгерә;*

в) *балсыз.*

2. Фразеологик әйтелмәнең мәгънәсен билгеләгез. **(2 балл)**

***Бергә бишне кушып сөйләү***

а) чын дөресен сөйләү;

ә) бер вакыйганы да төшереп калдырыйча сөйләү;

**б) арттырып сөйләү;**

в) аңлаешлы итеп сөйләү.

3. Ясалма сүзне билгеләгез. **(2 балл)**

а) *күлмәк*;

ә) *балта*;

б) *сандык*;

**в) *бушлай*.**

4. Билгесезлек алмашлыгын билгеләгез. **(2 балл)**

а) *нинди*;

**ә) *кайсыдыр*;**

б) *һичкем*;

в) *һәркем*.

5. Затланышсыз фигыльне билгеләгез. **(2 балл)**

а) хикәя фигыль;

**ә) сыйфат фигыль;**

б) шарт фигыль;

в) боерык фигыль.

6. Юнәлеш килешен таләп итүче бәйлекне билгеләгез. **(2 балл)**

**а) *таба*;**

ә) *кебек*;

б) *соң*;

в) *тыш*.

7. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Тирән* ***күлдә*** *балык та күбрәк.* (Мәкаль)

**а) урын хәле;**

ә) тәмамлык;

б) аергыч;

в) хәбәр.

8. Җөмләнең төре дөрес күрсәтелгән рәтне билгеләгез. **(2 балл)**

*Яхшы суны ерак түкмиләр.* (Мәкаль)

а) ким җөмлә;

ә) ике составлы җөмлә;

б) бер составлы исем җөмлә;

**в) бер составлы фигыль җөмлә.**

9. Җөмләнең хәбәрен билгеләгез. **(2 балл)**

*Суга батучы саламга да ябыша.* (Мәкаль)

а) *суга*;

ә) *батучы*;

б) *саламга*;

**в) *ябыша*.**

10. Кушма җөмләне билгеләгез. **(2 балл)**

а) *Елга, күпме боргаланса да, диңгезгә төшәр.* (Мәкаль)

**ә) *Яхшыга да бер кояш, яманга да бер кояш.* (Мәкаль)**

б) *Вакыт акчадан кадерлерәк.* (Мәкаль)

в) *Көндезге эш кичке эштән көләр.* (Мәкаль)

**II. Башыгызны эшләтегез.**

Мәсәлән, *әлбә, әрҗә, әкәлә, әрәмә, әңгәмә, әйләнмә*. **(3 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Сузык авазлар* ***иҗек*** *ясыйлар.* *[къ], [гъ] авазлары* ***рус*** *теленнән кергән сүзләрдә кулланылмый.* ***Омонимнар*** *– бертөрле әйтелеп, төрле мәгънә белдерә торган сүзләр. Кулланылышы чикләнгән сүзләргә диалекталь һәм* ***һөнәрчелек*** *сүзләре керә.* ***Кушма*** *сүзләр ике сүз кушылып ясала.* ***Тартым*** *алмашлыгы -ныкы/-неке кушымчасы ялганып ясала. Аваз ияртеменнән -ла/-лә кушымчасы ярдәмендә* ***фигыль*** *ясала. Ия төзелеше ягыннан гади һәм* ***тезмә*** *була. Аныклагыч ияреп килгән сүз* ***аныкланмыш*** *дип атала. Теркәгечле тезмә кушма җөмлә компонентлары арасына* ***өтер*** *куела.*

**IV. Гамәли-иҗади бирем.**

1. Текстны татар теленә тәрҗемә итегез. **(12 балл)**

Мисал өчен үрнәк бирелә, тик укучы башка сүзләр, синонимнар да файдаланган булырга мөмкин. Иң мөһиме: җөмлә төзелешенә, стиль, фактик һ.б. хаталарга игътибар итәргә кирәк.

*Җилнең кояш белән бәхәсе*

*Бервакыт ачулы төньяк Җиле һәм Кояш кем көчлерәк дип бәхәсләшкәннәр. Алар бик озак бәхәсләшкәнәр һәм үзләренең көчләрен бер сәяхәтчедә сынап карага булганнар.*

*Җил: “Мин хәзер күз ачып йомганчы аның плащын салдырачакмын!” – дигән. Һәм өрә башлаган. Ул бик көчле итеп һәм озак өргән. Ләкин кеше үзенең плащына тагын да ныграк төренә төшкән.*

*Шуннан соң Кояш сәяхәтчене җылыта башлаган. Ул якасын төшергән, аннары билбавын чишеп җибәргән, ә аннары плащын салган һәм кулына тотып бара башлаган. Кояш Җилгә: “Күрәсеңме: көчләүгә караганда, яхшылык, наз белән күп нәрсәгә ирешеп була”, – дип әйткән.*

2. Сез Кояш белән килешәсезме? Шул хактагы фикерләрегезне 15 җөмләдән торган бәйләнешле текст итеп языгыз. **(15 балл)**