**Рус телендә гомуми белем бирү оешмаларында татар телен туган тел буларак өйрәнүче укучылар өчен татар әдәбиятыннан**

**олимпиада биремнәре**

**(муниципаль этап, 2021-2022 нче уку елы)**

**7 нче сыйныф**

**Башкару вакыты –150 минут**

**Гомуми балл – 45**

**1. Әдәбият теориясе.**

1. Мәкаль һәм әйтемгә хас үзенчәлекләрне аңлатыгыз (3б.+3б., барлыгы 6 балл).

2. Түбәндәге мисалларны мәкаль һәм әйтемнәргә аерып языгыз (һәр дөрес җавап 1 балл, барлыгы 4 балл):

– Батыр башлап җибәрә, артыннан мең кул иярә.

– Телеңне теш артында тоту.

– Юлыңа ак җәймә.

– Туган туфракка баскан эз суынмый.

**2. Әдәбият тарихы.**

1. Үткән уку елында өйрәнгәннәрне искә төшерегез һәм М.Мәһдиевнең “Фронтовиклар” әсәрендәге Рушад образы турында языгыз (10 балл).

2. “Мәҗмугыл-хикәят” (“Хикәяләр җыентыгы”) буенча сорау-биремнәргә җавап бирегез.

1) “Мәҗмугыл-хикәят” кайсы чор әдәби ядкяре?(1 балл)

2) Түбәндәге өзектә урын алган фикерне үз сүзләрегез белән язып аңлатыгыз (4 балл):

“Карт:

– И мәлик (солтан)! Башкалар үстерде – без җимешен ашадык, инде мин үстерәм – башкалар ашасын, – диде.

Бу сүз солтанга ошады:

– Галәмдәге күп эшләр, шуның кебек, бер-берсенә бәйләнешле, мәгънәле сүз әйттең, – дип, картка мең алтын бирде”.

3) Әлеге хикәятләрдә урын алган солтан образы турында языгыз (5 балл).

**3. Әдәби-тарихи характердагы тестларга җавап бирегез** (һәр дөрес җавап 1 балл белән бәяләнә, барлыгы 5 балл)

1. Татар дәүләт академия театры исемен йөрткән драматург:

а) К.Тинчурин

ә) Г.Исхакый

б) Г.Камал

в) Т.Гыйззәт

2. Балалар шагыйре булып танылган әдип:

а) Ә.Фәйзи

ә) Г.Бәширов

б) Ш.Галиев

в) Н.Дәүли

3. Г.Тукайның “Милли моңнар” әсәренең жанры:

а) поэма

ә) шигырь

б) нәсер

в) мәсәл

4.Түбәндәге авторларны һәм әсәрләрен туры китерегез:

а) Ә.Еники “Су анасы”

ә) Г.Афзал “Яз башы”

б) Г.Тукай “Матурлык”

в) Г.Ибраһимов “Мыек борам”

5. С.Сараиның “Сөһәйл вә Гөлдерсен” әсәре жанры:

а) хикәят

ә) кыйсса

б) дастан

в) риваять

**4. Иҗади эш.**

“Атам, анам, җирем, суым,

Дусларым, якыннарым –

Сез минем бетмәс-төкәнмәс

Хәзинәм – алтыннарым”, –

дип яза Фәнис Яруллин. Шагыйрьнең фикерен аңлатып языгыз (10 балл).

**Рус телендә гомуми белем бирү оешмаларында татар телен туган тел буларак өйрәнүче укучылар өчен татар әдәбиятыннан**

**олимпиада биремнәре**

**(муниципаль этап, 2021-2022 уку елы)**

**8 нче сыйныф**

**Башкару вакыты – 150 минут**

**Гомуми балл – 45**

**1. Әдәбият теориясе**.

Мәрсия жанры үзенчәлекләрен М.Акмулланың “Дамелла Шиһабетдин хәзрәт мәрсиясе” әсәренә нигезләнеп аңлатыгыз (10 балл).

**2. Әдәбият тарихы**.

1. Үткән уку елында өйрәнгәннәрне искә төшерегез һәм М.Мәһдиевнең “Без – 41 ел балалары” әсәреннән бер герой (Зарифуллин яисә Гыйззәтуллин) турында языгыз (10 балл).

2. М.Әгъләмовның “Акмулла арбасы” поэмасы буенча сорау-биремнәргә җавап языгыз.

1) Акмулла арбасының нигә өч бүлектән торуын аңлатыгыз (2 балл).

2) “Халыкларның йөрәгенә кергән,

Кунак булып түгел, үз булып”, –

дигән юлларга салынган фикерне аңлатыгыз (4 балл).

3) Акмулла – чичән шагыйрь, ягъни аз сүз белән тирән, тапкыр мәгънә белдерү остасы. Шуңа нигезләнеп, түбәндәге мисалларны аңлатыгыз: (һәр дөрес җавап 2 балл, барлыгы 4 балл)

– “Әдәп, дигән – мәхәббәткә сәбәп, дигән...”

– “Галим булса, милләт өчен зарлы булсын..."

**3. Әдәби-тарихи характердагы тестларга җавап бирегез** (һәр дөрес җавап 1 балл белән бәяләнә, барлыгы 5 балл)

1. Татар дәүләт академия театры исемен йөрткән драматург:

а) К.Тинчурин

ә) Г.Исхакый

б) Г.Камал

в) Т.Гыйззәт

2. Түбәндәге әсәрләр арасында берсе Г.Тукай шигыре түгел:

а) “Милли моңнар”

ә) “Пар ат”

б) “Кораб”

в) “Шүрәле”

3. “Дастаны Бабахан” әсәренең авторы:

а) Сайади

ә) Акмулла

б) Т.Ялчыгыл

в) Ф.Кәрими

4. Ф.Кәриминең “Морза кызы Фатыйма” әсәре жанры:

а) нәсер

ә) роман

б) хикәя

в) бәет

5. Түбәндәге әсәрләрнең берсен Г.Ибраһимов иҗат иткән:

а) “Йолдызлы малай”

ә) “Кем җырлады”

б) “Алмачуар”

в) “Пар ат”

**4. Иҗади эш**.

“Куркакның җаны кала,

Батырның даны кала.

Җан гомере – санаулы,

Дан гомере – дәвамлы”, –

дип яза Фәнис Яруллин. Шагыйрьнең фикерен аңлатып языгыз (10 балл).

**Рус телендә гомуми белем бирү оешмаларында татар телен туган тел буларак өйрәнүче укучылар өчен татар әдәбиятыннан**

**олимпиада биремнәре**

**(муниципаль этап, 2021-2022 уку елы)**

**9 нчы сыйныф**

**Башкару вакыты – 180 минут**

**Гомуми балл – 45**

1. **Әдәбият теориясе**.

Мәгърифәтчелек реализмы нәрсә ул? Фикерегезне М.Акъегетзадәнең “Хисаметдин менла” әсәренә нигезләнеп аңлатыгыз (10 балл).

**2. Әдәбият тарихы.**

1. Үткән уку елында өйрәнгәннәрне искә төшерегез һәм М.Мәһдиевнең “Кеше китә – җыры кала” әсәрендәге Васфикамал турында языгыз (10 балл).

2. “Идегәй” дастаны белән бәйле сорау-биремнәргә җавап языгыз.

1) Туктамыш хан белән Аксак Тимер арасындагы низагның сәбәбен аңлатыгыз (3 балл).

2) Идегәй ни өчен Кобогыл исемендә үсә? (3 балл)

3) Идегәй образына характеристика бирегез.(4 балл)

**3. Әдәби-тарихи характердагы тестларга җавап бирегез** (һәр дөрес җавап 1 балл белән бәяләнә, барлыгы 5 балл)

1. Татар дәүләт академия театры исемен йөрткән драматург:

а) К.Тинчурин

ә) Г.Исхакый

б) Г.Камал

в) Т.Гыйззәт

2. Бирелгән әсәрләрне язылу вакытына карап урнаштырыгз:

а) XVIII йөз .... (Һ.Салихов.”Әдәпләр турында җыентык”)

ә) XIX йөз башы .... (С.Рәмиев. “Мин”)

б) XIX йөз ахыры .... (“Мәҗмугыл-хикәят”)

в) ХХ йөз башы ... (Акмулла.“Дамелла Шиһабетдин хәзрәт мәрсиясе”).

3. Түбәндәге авторларны һәм әсәрләрне туры китереп языгыз:

а) Ш.Маннур (“Кеше китә – җыры кала”)

ә) М.Фәйзи (“Шагыйрь мәхәббәте”)

б) М.Мәһдиев (“Муса”)

в) Р.Харис (“Галиябану”)

4. “Идегәй” дастаны герое түгел:

а) Туктамыш хан

ә) Котлыкыя би

б) Җантимер

в) Таһир

5. Мәгърифәтчелек чоры әдибе:

а) Кол Гали

ә) К.Насыйри

б) С.Сараи

в) Котб

**4. Иҗади эш**.

“Иелгән башларны кылыч кисми,

ләкин аларны һәрбер көчек тешли”, –

дип яза Фәнис Яруллин. Шагыйрьнең фикерен аңлатып языгыз (10 балл)

**Рус телендә гомуми белем бирү оешмаларында татар телен туган тел буларак өйрәнүче укучылар өчен татар әдәбиятыннан**

**олимпиада биремнәре**

**(муниципаль этап, 2021-2022 уку елы)**

**10нчы сыйныф**

**Башкару вакыты – 180 минут**

**Гомуми балл – 45**

**1. Әдәбият теориясе.**

1) Әдәбият тарихының чор-этапларга бүленешендә нәрсә нигез булып тора? (5 балл)

2) Болгар һәм Алтын Урда чорларын ике дәвер (этап) буларак өйрәнү шартларын күрсәтегез. (5 балл)

**2. Әдәбият тарихы.**

1. Үткән уку елында өйрәнгәннәрне искә төшерегез һәм Ш.Хөсәеновның “Әниемнең ак күлмәге” драмасында сурәтләнгән Ана образы турында языгыз. (10 балл)

2. Мөхәммәдьяр тормышы һәм иҗаты буенча сорау-биремнәргә җавап бирегез.

1) Мөхәммәдьяр тормышы һәм иҗаты кайсы чор әдәбиятына карый? (1 балл)

2) Шагыйрьнең безгә килеп җиткән әсәрләрен атагыз (һәр дөрес җавап 1 балл белән бәяләнә; барлыгы 3 балл).

3) Шагыйрь поэмаларына хас уртак сыйфат-билгеләрне күрсәтегез. (3 балл)

4) “Нуры содур” поэмасының “Гаделлек турында” хикәясендә урын алган гаделлек һәм золым турында автор фикерен аңлатыгыз. (3 балл)

**3. Әдәби-тарихи характердагы тестларга җавап бирегез** (һәр дөрес җавап 1 балл белән бәяләнә, барлыгы 5 балл)

1. Татар дәүләт академия театры исемен йөрткән драматург:

а) К.Тинчурин

ә) Г.Исхакый

б) Г.Камал

в) Т.Гыйззәт

2. Гомумтөрки чор әдәбияты дип билгеләнгән вакыт:

а) I – V йөзләр

ә) VI – X йөзләр

б) VII – XIII йөзләр

в) X – XIII йөзләр

3. Түбәндәге әсәрләр арасыннан Йосыф Баласагунлы әсәрен билгеләгез:

а) “Котадгу белек”

ә) “Диване лөгатет-төрк”

б) “Кыйссаи Йосыф”

в) “Сөһәйл вә Гөлдерсен”

4. Түбәндәге авторларны һәм әсәрләрен туры китереп языгыз:

а) С.Сараи ... (“Җөмҗөмә солтан”)

ә) Котб ... (“Мәхәббәтнамә”)

б) Х.Кятиб ... (“Гөлстан бит-төрки”)

в) Харәзми ... (“Хөсрәү вә Ширин”)

5. Кол Галинең “Кыйссаи Йосыф” әсәре герое түгел:

а) Динә

ә) Йагъкуб

б) Ширин

в) Рауил

**4. Иҗади эш.**

“Бу дөньяда һәркемнең үз урыны бар:

Кемдер халыкның күз өстендәге кашы,

Ә кемнәрдер – бәгырендәге ташы”, –

дип яза Фәнис Яруллин. Шагыйрьнең фикерен аңлатып языгыз.(10 балл)

**Рус телендә гомуми белем бирү оешмаларында татар телен туган тел буларак өйрәнүче укучылар өчен татар әдәбиятыннан**

**олимпиада биремнәре**

**(муниципаль этап, 2021-2022 уку елы)**

**11нче сыйныф**

**Башкару вакыты –180 минут**

**Гомуми балл – 45**

**1. Әдәбият теориясе.**

Әдәби процессның асылын билгеләүче традиция һәм яңачалык (новаторство) нәрсә ул? Фикерләрегезне Бөек Ватан сугышы чоры әдәбиятына нигезләнеп аңлатыгыз. (5б.+5б., барлыгы 10 балл)

**2. Әдәбият тарихы.**

1. Үткән уку елында өйрәнгәннәрне искә төшерегез һәм К.Тинчуринның “Сүнгән йолдызлар” пьесасында сурәтләнгән Сәрвәр образы турында языгыз.(10 балл)

**2. М.Хәсәновның “Язгы аҗаган” романы буенча сорау-биремнәргә җавап языгыз.**

1) Романның төп сюжет сызыкларын күрсәтегез. (2 балл)

2) Гази яисә Иргали образларының берсенә характеристика бирегез.(4 балл)

3) Роман исеме (“Язгы аҗаган”) нәрсәне аңлата? (4 балл)

**3. Әдәби-тарихи характердагы тестларга җавап бирегез** (һәр дөрес җавап 1 балл белән бәяләнә, барлыгы 5 балл)

1. Татар дәүләт академия театры исемен йөрткән драматург:

а) К.Тинчурин

ә) Г.Исхакый

б) Г.Камал

в) Т.Гыйззәт

2. 1930 елларда репрессиягә дучар булган әдип:

а) Х.Туфан

ә) Г.Исхакый

б) Һ.Такташ

в) Ф.Хөсни

3.Түбәндәге әсәрләрне һәм жанрларны туры китерегез:

а) И.Юзеев. “Өчәү чыктык юлга” ... роман

ә) М.Мәһдиев. “Бәхилләшү” ... комедия

б) Г.Ахунов. “Хәзинә” ... поэма

в) Г.Камал. “Бүләк өчен” ... повесть

4. Түбәндәге авторларны һәм әсәрләрне туры китерегез:

а) Һ.Такташ “Шәфигулла агай”

ә) Г.Кутуй “Ак калфак”

б) Ф.Әмирхан “Мәхәббәт тәүбәсе”

в) М.Фәйзи “Тапшырылмаган хатлар”

5.Ф.Хөснинең “Йөзек кашы” әсәренең жанры:

а) роман

ә) повесть

б) хикәя

в) новелла

**4. Иҗади эш.**

“Бик биеккә менсәң дә син

Әверелмә болытка:

Болытлардан да югары

Җилләр барын онытма”, –

дип яза Фәнис Яруллин. Шагыйрьнең фикерен аңлатып языгыз. (10 балл)