***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2021-2022 нче уку елы)

**11 нче сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Борын ассимиляциясе чагылыш тапкан сүзне билгеләгез. **(2 балл)**

а) *тиеннәр;*

ә) *унбиш;*

б) *әнкәй;*

в) *китаплар.*

2. Диалекталь сүзне билгеләгез. **(2 балл)**

а) *угры;*

ә) *ясак;*

б) *флешмоб;*

в) *инәй.*

3. Кыскартылма сүзне билгеләгез. **(2 балл)**

а) *күкчәчәк*;

ә) *өс-баш*;

б) *телестудия*;

в) *каен җиләге*.

4. Нисби сыйфатны билгеләгез. **(2 балл)**

а) *соры*;

ә) *фәнни*;

б) *тирән*;

в) *эшчән*.

5. Затланышлы фигыльне билгеләгез. **(2 балл)**

а) хәл фигыль;

ә) сыйфат фигыль;

б) шарт фигыль;

в) инфинитив.

6. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Яхшы* ***кешенең*** *эче белән тышы бердәй була.* (Мәкаль)

а) аергыч;

ә) тәмамлык;

б) хәл;

в) ия.

7. Җөмләнең төре дөрес күрсәтелгән рәтне билгеләгез. **(2 балл)**

*Без капчыкта ятмый.* (Мәкаль)

а) раслау, ике составлы, ким җөмлә;

ә) инкяр, ике составлы, тулы җөмлә;

б) инкяр, бер составлы, ким җөмлә;

в) раслау, ике составлы, тулы җөмлә.

8. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Җир кемнеке, икмәге шуныкы.* (Мәкаль)

а) аналитик хәбәр җөмлә;

ә) аналитик тәмамлык җөмлә;

б) аналитик аергыч җөмлә;

в) аналитик ия җөмлә.

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Кош кунмаган агач юк.* (Мәкаль)

а) синтетик тәмамлык җөмлә;

ә) синтетик урын җөмлә;

б) синтетик аергыч җөмлә;

в) аналитик аергыч җөмлә.

10. Җөмләдәге компонентлар санын билгеләгез. **(2 балл)**

*Очы юк эш – төбе юк чүмеч.* (Мәкаль)

а) 2;

ә) 3;

б) 4;

в) 5.

**II. Башыгызны эшләтегез.**

Б*аш* сүзе белән кушылып ясалган уртаклык исемнәр языгыз. **(3 балл)**

|  |  |  |  |  |  |
| --- | --- | --- | --- | --- | --- |
| б | а | ш |  |  |  |
| б | а | ш |  |  |  |  |
| б | а | ш |  |  |  |  |
| б | а | ш |  |  |  |  |  |
| б | а | ш |  |  |  |  |  |  |
| б | а | ш |  |  |  |  |  |  |  |  |

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Тартык авазга тәмамланган иҗек* ***...............*** *иҗек дип атала. Язылышлары төрле, әйтелешләре бертөрле булган сүзләр* ***....................*** *дип атала. Мин, без –* ***........................****; син, сез – тыңлаучылар.* ***................*** *саны предметның исәбен якынча белдерә.* ***...........................*** *юклык төре -маска/-мәскә кушымчалары ярдәмендә ясала. Кисәкчәләр сызыкча, аерым һәм* ***....................*** *языла ала. Эш-хәлнең, хәрәкәтнең максатын белдереп, җөмләнең фигыльне ачыклап килә торган иярчен кисәге* ***....................*** *хәле дип атала. Сорау җөмлә сорау* ***.........................*** *белән белдерелә. Иярчен җөмлә төзелеше ягыннан* ***....................*** *һәм* ***.......................*** *була.*

**IV. Гамәли-иҗади бирем.**

1. Текстны татар теленә тәрҗемә итегез. **(14 балл)**

*А почему ты?*

*Маленький Мишутка спросил своего отца Медведя:*

*- Скажи мне, волк самый храбрый?*

*- Он очень храбрый, намного храбрее, чем я, - ответил медведь.*

*- А тигр сильный? – не унимался Мишутка.*

*- Невероятно сильный, я с ним и близко сравниться не смогу.*

*- А рысь ловкая?*

*- Она настолько ловка, что лист не шелохнётся, когда она охотиться за добычей.*

*- Говорят, лиса очень умная.*

*- Да, сынок, правильно говорят. Она действительно умна.*

*- Так почему, папа, ты глава леса, а не тигр, волк или умная лиса? – в недоумении спросил Мишутка.* (Андрей Мэрко)

2. Әтисе улына ни дип җавап бирде икән? Әсәрнең ахырын язып бетерегез, үз фикерегезне белдереп, нәтиҗә ясагыз, 15 җөмлә ярдәмендә бәйләнешле текст төзегез. **(15 балл)**