***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2021-2022 нче уку елы)

**7 нче сыйныф**

**Үткәрү вакыты – 150 минут**

**Максималь балл – 55**

**I. Тестлардан дөрес җавапны билгеләгез.**

1. [**гъ**] авазы кулланылган сүзне билгеләгез. **(2 балл)**

а) *егет*;

ә) *чөгендер*;

б) *елга*;

в) *күгәрчен*.

2. Нечкә сузык авазлардан гына торган мәкальне билгеләгез. **(2 балл)**

ә) *Бурыч ашаганчы борыч аша.*

б) *Ала белсәң, бирә дә бел.*

в) *Бүләкнең кечкенәсе булмый.*

а) *Бүләк биргән бүләк көтә.*

3. Күчерелмә мәгънәле сүз кулланылган рәтне билгеләгез. **(2 балл)**

а) *тәмле алма*;

ә) *тәмле сүз*;

б) *тәмле чәй*;

в) *тәмле аш*.

4. Фразеологик әйтелмәнең төшеп калган сүзен билгеләгез. **(2 балл)**

***Сүзне ... ташлау***

а) *җилгә*;

ә) *кешегә*;

б) *суга*;

в) *чүпкә*.

5. Кушма сүзне билгеләгез. **(2 балл)**

а) *кар(сыз)*;

ә) *дус(иш)*;

б) *бал(корты)*;

в) *гөл(җимеш)*.

6. Тамырдаш булмаган сүзне билгеләгез. **(2 балл)**

а) *саннар*;

ә) *санлы*;

б) *саный*;

в) *сандык*.

7. Тартымлы исем кулланылган мәкальне билгеләгез. **(2 балл)**

а) *Эшләп үлмиләр, чирләп үләләр.*

ә) Я*лкауга яңгыр иң беренче төшә.*

б) *Ялкауның көн дә башы авырта.*

в) *Эш кешене төзәтә, ялкаулык боза.*

8. Нисби сыйфатны билгеләгез. **(2 балл)**

а) *чибәр*;

ә) *урмандагы*;

б) *сары*;

в) *сөйкемле*.

9. Охшату-чагыштыру рәвешен билгеләгез. **(2 балл)**

а) *мамыктай*;

ә) *шактый*;

б) *юри*;

в) *күптән*.

10. Җөмләнең иясе дөрес күрсәтелгән рәтне билгеләгез. **(2 балл)**

*Ахмакка биргән киңәш далага аткан ук кебек.* (Мәкаль)

а) *ахмакка*;

ә) *киңәш*;

б) *далага*;

в) *ук*.

**II. Башыгызны эшләтегез.**

“а” хәрефе белән башланып, “а” хәрефенә беткән уртаклык исемнәр языгыз. **(3 балл)**

|  |  |  |  |  |
| --- | --- | --- | --- | --- |
| а |  |  |  | а |
| а |  |  |  | а |
| а |  |  |  |  | а |
| а |  |  |  |  | а |
| а |  |  |  |  | а |
| а |  |  |  |  |  | а |

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Татар телендә калын һәм* ***......................*** *сузыклар бар.* ***.....................*** *гармониясе язуда чагылыш тапмый. Язуда авазлар* ***.....................*** *белән белдерелә.* ***...........................*** *мәгънә – сүзнең төп мәгънәсе. Бәйләгеч кушымчалар сүз* ***............................*** *килә. Дәрәҗә белән төрләнә торган сыйфатлар* ***......................*** *сыйфатлар була.* ***........................*** *рәвеше эш яки хәлнең үтәлү урынын һәм юнәлешен белдерә. Юклык алмашлыклары сорау алмашлыклары алдына һич һәм* ***......................*** *сүзләрен кую юлы белән ясала. Фигыльләр* ***................................*** *һәм затланышсыз була. Фигыльнең* ***....................*** *төре -ма/-мә, -мый/-ми кушымчалары ялганып ясала.*

**IV. Гамәли-иҗади бирем.**

1. Текстны татар теленә тәрҗемә итегез. **(10 балл)**

*Два яблока*

*Маленькая девочка принесла с улицы два яблока. Наверное, кто-то подарил.*

*- Мама, смотри, какие красивые яблоки!*

*- Да, красивые! Угостишь? – спросила мама.*

*Малышка посмотрела на яблоки. А потом откусила одного яблока. На секунду задумалась и … - надкусила второе.*

*Мама удивилась.*

2. Ни өчен бала ике алманы да кабып карады икән? Әсәрнең ахырын 12 җөмлә ярдәмендә язып бетерегез, үз фикерегезне белдереп, нәтиҗә ясагыз. **(12 балл)**